《同澹心咏介子庭中蜡梅》
明代·释函可

处士庭前续旧欢，数枝开遍共团圞。瓣当白雪偏能见，名托浮山亦耐寒。

金色头陀花底笑，黄衣舞女梦中看。胡雏何处吹横笛，拥毳踌躇到夜阑。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。